Dahomejski godišnji običaji
<s>Dahomejski godišnji običaji (fon: xwetanu) su bili glavna godišnja kraljevska ceremonija koja se održavala u Dahomeju u čast tamošnjih vladara i njihovih obitelji; ceremonija je održavana u Abomeyju, glavnom gradu kraljevstva.</s><s>Ceremonija je uključivala vrlo bogatu proslavu koja se s vremenom popunjavala, a na svom je vrhuncu trajala čak 30 dana; prilikom ceremonije, kraljevska je obitelj skupljala darove i znakove poštovanja, dio kojih je bio i s ciljem popunjavanja državne blagajne.</s><s>Kako je Dahomej postajao sila na području lokalne trgovine robljem, robovi su postajali sve važniji segment ceremonije, a s njima i ljudske žrtve, koje su, zajedno sa životinjskima, dodane ceremoniji u XVIII. vijeku; kralj Ghézo je jedno vrijeme zabranio ljudske žrtve, što je izazvalo bijes tamošnjih svećenika.</s><s>Vojska je također imala ulogu u ceremoniji, što kroz vojnu paradu, što kroz participaciju slavnih Dahomejskih Amazonki u samoj ceremoniji u vidu simulirane bitke.</s><s>Uz sve to, politički dužnosnici koristili su ceremoniju za stvaranje i jačanje političkih veza, dok bi vlastodršci održavali duge razgovore o stanju u monarhiji i budućima aktivnostima.</s>

<s>Godišnji običaji prisutni su među Fonima još u XV. i XVI. vijeku, međutim radilo se o neformalnim i necentraliziranim ceremonijama.</s><s>Na jednoj takvoj ceremoniji okrunjen je i potvrđen prvi kralj Dahomeja, Houegbadja.</s><s>Houegbadja je također značajno reformirao i normirao ceremoniju.</s><s>Najveća promjena dogodila se za vladavine Agaje u XVIII. vijeku; Agaja je centralizirao cijeli proces i stavio ga pod kraljevu kontrolu, dodajući neke elemente istoj.</s><s>Njegovi nasljednici su također mijenjali neke elemente, ali sukus ceremonije ostao je nepromijenjen do kraha monarhije krajem XIX. vijeka.</s>

<s>John Yonder navodi da je ceremonija, po danima, izgledala ovako:</s>

<s>Procesija iz Cane
Privatne audijencije (levées)
Parada kroz glavni trg u Abomeyju, nastavak audijencija
Dvorski pjevači izvode historijske pjesme
Paradno slavlje kraljeva bogatstva
Preraspodjela dobara, uključujući i ubijene te zarobljene
Kralj pregledava vojsku
Prezentacija kraljevog bogatstva 
Audijencije
Velika vijeća počinju sa sastancima tokom jutra
Velika vijeća završavaju sastanke
Vojska priseže na vjernost Kralju
Dahomejske Amazonke izvode simuliranu borbu
Dvorski pjevači pjevaju u čast kraljevstva
Podjela darova službenicima 
Kralj odgovara na upite i molbe</s>

<s>Reference</s>

<s>Historija Benina
Beninska kultura</s>

